**Σύντομος Οδηγός Μετακινήσεων - έργα κατηγορίας Α**

Σ’ αυτήν τη σελίδα παρέχονται οι βασικές πληροφορίες που αφορούν στην αποζημίωση των εξόδων για μετακινήσεις που πραγματοποιούνται για τις ανάγκες των προγραμμάτων που διαχειρίζεται ο ΕΛΚΕ ΔΠΘ της κατηγορίας Α, τα οποία χρηματοδοτούνται αποκλειστικά από την Ευρωπαϊκή Ένωση, από διεθνείς οργανισμούς, ιδιωτικά κονδύλια ή ίδιους πόρους.

**ΣΗΜΑΝΤΙΚΗ ΠΑΡΑΤΗΡΗΣΗ**: Θα πρέπει να λαμβάνονται υπόψη οι διαφορετικοί κανόνες και ειδικοί περιορισμοί, που ενδεχομένως θέτει ο εκάστοτε χρηματοδότης του προγράμματος. Σε κάθε περίπτωση, τα αναγραφόμενα παρακάτω αποτελούν τα ανώτατα όρια ποσών και τα ελάχιστα απαιτούμενα δικαιολογητικά, προκειμένου να καλυφθούν δαπάνες μετακινήσεων σύμφωνα με το θεσμικό πλαίσιο

**Αφορά:** Κάθε μέλος της ερευνητικής ομάδας του έργου ανεξάρτητα από τη συμβατική σχέση απασχόλησής του, καθώς και προσκεκλημένα φυσικά πρόσωπα.

**Σκοπός μετακίνησης:** Η τεκμηρίωση της αναγκαιότητας της μετακίνησης, σύμφωνα με την κρίση του Επιστημονικού Υπευθύνου, όπως καταγράφεται στο ημερολόγιο κίνησης και στην έκθεση πεπραγμένων μετακινήσεων

**Δαπάνες μετακινήσεων:**

|  |  |  |
| --- | --- | --- |
| Ανώτατα Όρια  Εκτός Έδρας Ημερήσια Αποζημίωση  Εσωτερικού 90 €  Εξωτερικού 130 € | | **Ημερήσια αποζημίωση** καταβάλλεται στα μέλη προσωπικού του ΔΠΘ  1. ολόκληρη  • αυθημερόν μετακίνηση σε απόσταση προορισμού άνω των 40χλμ.  • για κάθε ημέρα διανυκτέρευσης και την ημέρα της επιστροφής.  2. κατά το ήμισυ για  • την ημέρα επιστροφής, όταν είναι η επόμενη της λήξης των εργασιών και η επιστροφή πραγματοποιηθεί πριν της 15:00 |
|  |  | Έξοδα κίνησης τρίτων: Τα μέλη της ερευνητικής ομάδας ενός έργου, τα οποία δεν ανήκουν στο τακτικό προσωπικό του φορέα δύναται να λαμβάνουν ημερήσια αποζημίωση έως του ανώτατου ορίου, με την προσκόμιση παραστατικών δαπανών διατροφής κατά τη διάρκεια της μετακίνησης |
|  | Χιλιομετρική  αποζημίωση έως  0,5 €/χλμ | Καταβάλλεται στον μετακινούμενο χιλιομετρική αποζημίωση, στις περιπτώσεις που επιτρέπεται η χρήση ή η μίσθωση ΙΧ μεταφορικού μέσου, με προσωπική του ευθύνη για τυχόν ατύχημα ή ζημία.  Υποχρεωτική η διέλευση από τους κύριους αυτοκινητόδρομους. Είναι δυνατή η χρήση εναλλακτικής διαδρομής, η οποία είναι μικρότερη χιλιομετρικά έναντι της διαδρομής με διέλευση από σταθμούς διοδίων (προσκόμιση αποδείξεων αγοράς αγαθών ή παροχής υπηρεσιών, από τον τόπο προορισμού, για κάθε μετακινούμενο). |
|  |  | Κόστος διοδίων: Αποζημιώνεται το κόστος διοδίων. |
|  |  | **Κόστος εισιτηρίων:** Αποζημιώνεται εξ ολοκλήρου το αντίτιμο των εισιτηρίων των δημόσιων μεταφορικών μέσων ή δημόσιων μέσων μεταφοράς. Θέση στο μέσο μεταφοράς: Αεροπλάνο οικονομική θέση. Πλοίο ή τρένο οποιαδήποτε θέση |
|  | Δαπάνη διανυκτέρευσης  Εσωτερικού 160 €  Εξωτερικού 250 € | **Δαπάνη διανυκτέρευσης**: καταβάλλεται για κάθε ημέρα που αφορά τον σκοπό της πραγματοποιούμενης εκτός έδρας μετακίνησης, καθώς και για την ημέρα της μετάβασης, εφόσον είναι η προηγούμενη της έναρξης των εργασιών. Δεν αποζημιώνεται διανυκτέρευση σε φιλικό - συγγενικό σπίτι |
|  |  | Καλύπτονται εξ ολοκλήρου οι δαπάνες **εγγραφής σε συνέδρια εξωτερικού** και εσωτερικού, εφόσον η παρακολούθησή τους σχετίζεται με το φυσικό αντικείμενο του έργου ή η σκοπιμότητα τους τεκμηριώνεται από τον Επιστημονικό Υπεύθυνο |
|  |  | Επιτρέπεται, τόσο στις μετακινήσεις εσωτερικού όσο και στις μετακινήσεις εξωτερικού, η μίσθωση επιβατικού αυτοκινήτου δημόσιας χρήσης (ταξί), όταν δεν υπάρχει συγκοινωνιακή δημόσια εξυπηρέτηση  a. όταν δεν υπάρχει Δημόσιο ΜΜΜ σε απομακρυσμένη περιοχή,  b. σε απεργίες στα ΜΜΜ,  c. σε αναγκαστικές μεταμεσονύκτιες μετακινήσεις |
|  |  | Επιτρέπεται, τόσο στις μετακινήσεις εσωτερικού όσο και στις μετακινήσεις εξωτερικού, η μίσθωση επιβατικού αυτοκινήτου ιδιωτικής χρήσης στις παρακάτω περιπτώσεις:  i) όταν είναι αναγκαία η μεταφορά υλικών/εξοπλισμού  ii) σε πολλαπλές διαδοχικές μετακινήσεις – σύνθετη μετακίνηση |
|  |  | Επιτρέπεται η μίσθωση χώρου στάθμευσης (parking) του ιδιόκτητου μεταφορικού μέσου στο αεροδρόμιο ή όπου αλλού χρειάζεται και του μισθωμένου μεταφορικού μέσου. |
| **Απόδοση Δαπανών μετακίνησης – Δικαιολογητικά που προσκομίζονται στον ΕΛΚΕ** | | |
| **Ο ΕΥ εντός 20 ημερών από την ημερομηνία επιστροφής του μετακινούμενου υποβάλλει αίτημα πληρωμής**  Συνυποβάλλονται   * Ημερολόγιο Κίνησης, υπογεγραμμένο από τον μετακινούμενο και τον ίδιο * Έκθεση Πεπραγμένων Μετακινήσεων, με πλήρη αιτιολόγηση του σκοπού της * Μετακίνησης * Για τα Μέλη ΔΕΠ, ΕΕΠ, ΕΔΙΠ ενημέρωση του Προέδρου του Τμήματος που αφορά στο διάστημα της μετακίνησης * Για τους Διοικητικούς ενημέρωση του Προϊσταμένου τους και της Δ/νσης Διοικητικού που αφορά στο διάστημα της μετακίνησης * Πρωτότυπα και εξοφλημένα παραστατικά δαπανών μετακίνησης στα στοιχεία του μετακινούμενου και αποδεικτικά πληρωμής/εξόφλησης των δαπανών. * Υλικό που τεκμηριώνει την ανάγκη μετακίνησης και τη σύνδεσή της με το έργο * Πρωτότυπα εισιτήρια, πρωτότυπες ή ηλεκτρονικές κάρτες επιβίβασης στο αεροπλάνο, πρωτότυπη απόδειξη πώλησης εισιτηρίων. | | |
| * Φωτοαντίγραφο της άδειας κυκλοφορίας του ιδιόκτητου μεταφορικού μέσου * Υπεύθυνη Δήλωση του κατόχου του ΙΧ αυτοκινήτου (αριθμός κυκλοφορίας) ότι επιτρέπει τη χρήση του από τον μετακινούμενο για τις ανάγκες του έργου . * Υπεύθυνη Δήλωση του μετακινούμενου ότι η δαπάνη μετακίνηση από …/…/…. έως ……/…./…… στη/ στο …………….δεν θα καλυφθεί από άλλη πηγή. * Σε περίπτωση διαμονής σε φιλικό σπίτι: Υπεύθυνη Δήλωση του μετακινούμενου ότι η δαπάνη μετακίνηση από …/…/…. έως ……/…./…… στη/ στο ……………. έγινε σε φιλικό σπίτι * Εκτύπωση βεβαίωσης χιλιομετρικής απόστασης από την έδρα του μετακινούμενου στον τόπο μετάβασής του μέσω της ιστοσελίδας https://kmd.ggde.gr. * Πρωτότυπες αποδείξεις καταβολής διοδίων ή απόδειξη αγοράς αγαθού ή παροχής υπηρεσίας από το τελικό σημείο προορισμού της μετακίνησης όταν χρησιμοποιείται εναλλακτική διαδρομή * • φορολογικά στοιχεία από όλους τους τόπους που περιλαμβάνονται στις διαδοχικές μεταβάσεις. | | |
| * Αποδείξεις παροχής υπηρεσιών ξενοδοχείων ή ενοικιαζόμενων καταλυμάτων και αποδεικτικά πληρωμής. Αν η κράτηση του ξενοδοχείου/καταλύματος   \* έγινε μέσω ταξιδιωτικού γραφείου, απαιτείται απόδειξη παροχής υπηρεσιών του γραφείου και φ/ο του σχετικού αποδεικτικού (voucher ή fax) από το γραφείο προς το ξενοδοχείο.  \* έγινε μέσω διαδικτύου, απαιτείται απόδειξη της αντίστοιχης εταιρείας, όπου να φαίνονται οι ημέρες διαμονής και όλες οι χρεώσεις αναλυτικά. | | |
| * • Απόδειξη παροχής υπηρεσιών για τα έξοδα εγγραφής σε συνέδριο/σεμινάριο καθώς και βεβαίωση συμμετοχής σε συνέδριο/σεμινάριο, οι δημοσιεύσεις και το πρόγραμμα. | | |
| * Τα δυνηθέντα χιλιόμετρα υπολογίζονται από το <https://kmd.ggde.gr/> | | |